als_Latn dik_Latn sag_Latn
Karaxhoski: Në programin qeveritar nuk shoh zgjidhje për gjyqësorin
- May 31, 2017 15:31
- Lajme
“Në programin e Qeverisë, e cila sot do të votohet, nuk shoh zgjidhje për gjyqësorin, por ide, propozime dhe dëshira”, deklaroi kryetari i Këshilli Gjyqësor, Zoran Karaxhoski. Ai edhe një herë përsëriti qëndrimin e tij se, rizgjedhja e përgjithshme e gjykatësve nuk mund të realizohet në pajtim me ligjet ekzistuese dhe Kushtetutën. Sipas tij, rizgjedhje të përgjithshme në praktikën evropiane nuk ka, përcjell Telegrafi Maqedoni.
“Kur do të formohet qeveria dhe të kemi ministrat e ri për drejtësi, do të bisedojmë. Por, shpifjet që bëhen kundër gjykatësve, se ata janë të politizuar dhe nuk dijnë të punojnë, janë kërcënime”, tha Karaxhoski.
Ai shtoi se një pjesë e madhe nga ajo që është nënshkruar për gjyqësorin në programin qeveritar është e zbatuar në vitin 2013./Telegrafi/
als_Latn tgl_Latn als_Latn als_Latn als_Latn als_Latn